Experiența sa medico-legală a fost apreciată pe plan național, particpând la elucidarea a numeroase cazuri de crime și morți suspecte, dar și internațional, făcând parte din comisia germană constituită din experți internaționali pentru elucidarea masacrului de la Katyń. A fost pionierul utilizării în România, începând cu anul 1928, a noilor metode imuno-ereditare în analiza filiației. A fost membru al Societății de Medicină Legală din Franța și Germania și membru emerit al Academiei Internaționale de Medicină Legală și Socială.